
Tisztelt Képviselő-testület!

A szeptember végi ülésen döntés született új közterületek elnevezéséről, amelynek következtében rendezhető a cím-, és házszámmódosítás a Dózsa közben, valamint a római katolikus templom környékén is. Az újonnan kialakított közterületek az alábbiak lettek: Dózsa György utca (korábbi Dózsa köz első szakasza), Templom köz (korábbi Dózsa köz második szakasza), Szent Anna tér (egyházi ingatlanokból). 
A Testület az ülés keretében az Ady Endre utcával átellenes területen is új közterületet kívánt kialakítani, de annak elnevezéséről akkor nem született döntés. Ezért online szavazási lehetőséget biztosított a lakosság részére, hogy tegyenek javaslatot az új közterület névre. Az online szavazatokat 2026. október 16-ig (péntek) lehetett leadni. Az alábbi lehetőségek közül lehetett választani:
· Kiss Ferenc utca (4 szavazat)			-     Németh István utca (1 szavazat)
· Orbán Erzsébet utca (1 szavazat)			-     Rábagyöngye utca (2 szavazat)
· Vasút utca (12 szavazat)				-     Baranyai István utca (1 szavazat)
· Niczky utca (174 szavazat)				-     Gesztenye utca (1 szavazat)
Az összesen 196 szavazó egyértelművé tette azon szándékát, hogy az Ady Endre utcával átellenesen lévő közterület a Niczky utca nevet kapja. 
A képviselő-testületi döntés előkészítése során Nick Község Önkormányzatának Ügyrendi Bizottsága megvizsgálja a tervezetet és a lakossági szavazatok figyelembevételével teszi meg javaslatát a Képviselő-testület részére az Ady Endre utcával átellenesen lévő közterület elnevezésére vonatkozóan. 
Kérem, hogy az előterjesztés áttanulmányozását követően, figyelemmel az Ügyrendi Bizottság javaslatára, a Képviselő-testület hozza meg döntését!

Nick, 2026. október 19.
										Molnár Krisztián Imre S.k.
										       pályázati referens

HATÁROZATI JAVASLAT:
Nick Község Önkormányzatának Képviselő-testülete, figyelembe véve a lakossági szavazás eredményét és az Ügyrendi Bizottság javaslatát, a volt vasúti töltés melletti közterületrészt – érintett ingatlanok: 262/4, 262/3, 262/15, 262/13, 262/12, 262/11, 262/10 hrsz – ………… utca néven különálló közterületként lehatárolja és új közterületként nevezi el. Az új közterülethez tartozó 262/9 hrsz-ú ingatlanját megosztja és ………. utca néven bejegyezteti és átvezetteti az ingatlannyilvántartásban.

